ΓΡΑΠΤΗ ΕΡΩΤΗΣΗ E-1554/01

υποβολή: Mara Rodrguez Ramos (PSE) προς την Επιτροπή

(28 Μαΐου 2001)

Θέμα: Κατασκευή θερμοηλεκτρικού σταθμού στην Τορδεσίγιας (Ισπανία)

Η αμερικανική πολυεθνική εταιρία ENRON προτίθεται να κατασκευάσει ένα θερμοηλεκτρικό σταθμόγραερίου και πετρελαίου, ισχύος 800 μεγαβάτ, στην περιοχή του δήμου της Τορδεσίγιας, σταθμός ο οποίος, βάσει των στοιχείων που έδωσε η ίδια η εταιρία, θα εκπέμπει κατ' έτος στην ατμόσφαιρα 2 540 000 τόνους διοξειδίου του άνθρακα (το οποίο ευθύνεται κυρίως για την αλλαγή του κλίματος), 2 100 τόνους αζώτου, 191 τόνους διοξειδίου του θείου, 545 τόνους μονοξειδίου του άνθρακα και άλλους ρύπους.

Το πρόγραμμα αυτό σχεδιάζεται να εκτελεσθεί σε μια Αυτόνομη Κοινότητα που παράγει τρεις φορές περισσότερη ενέργεια από αυτήν που καταναλώνει. Και, ως εκ τούτου, η περαιτέρω παραγωγή ενέργειας σαφώς θα πλεονάζει.

Η θέση στην οποία σχεδιάζεται να κατασκευασθεί ο εν λόγω σταθμός απέχει μόνον 2 χλμ. από την Τορδεσίγιας, με πληθυσμό 8 000 κατοίκους, και 5 χλμ. από μία περιοχή τη επαρχίας του Βαγιαδολίδ που κηρύχθηκε προστατευόμενη - το Φυσικό Δρυμό των Ριμπέρας δε Καστρονούνιο - καθώς και σε λίγα χλμ. απόσταση από τους αμπελώνες της ονομασίας προέλευσης της Ρουέδα.

Η ΕΕ στο Κυότο δεσμεύθηκε να μειώσει τις εκπομπές διοξειδίου του άνθρακα κατά 8 % στην ΕΕ, έναντι αυτών του 1990. Η Ισπανία είναιποχρεωμένη να μηνπερβαίνει το 2010 κάποιες τιμές εκπομπής διοξειδίου του άνθρακα (1,15 φορές οι εκπομπές του 1990), εάν όμως εγκαθίστατο ο θερμοηλεκτρικός σταθμός της Τορδεσίγιας, βάσει των εκτιμώμενων στοιχείων από τον κατασκευαστή, οι ετήσιες εκπομπές σε διοξειδίο του άνθρακα θαπερέβαιναν τα 2,6 εκατομμύρια τόνους, πράγμα που θα σήμαινε αύξηση κατά 10 % επί των συνολικών εκπομπών αερίων στην Καστίλη και Λεόν και θα εμπόδιζε την Ισπανία να εκπληρώσει τους στόχους του Κυότο.

Διαθέτει η Επιτροπή κάποιο σύστημα ενεργητικής επαγρύπνησης ώστε να εμποδίζει τα κράτη μέλη να επιτρέπουν τη δημιουργία νέων εγκαταστάσεων που καθιστούν αδύνατη την εκπλήρωση των στόχων του Κυότο;

Απάντηση της κας Wallstrm εξ ονόματος της Επιτροπής

(24 Ιουλίου 2001)

Η Επιτροπή δεν διαθέτει τις νομικές εξουσίες επιβολής ορισμένης πολιτικής ενεργειακού εφοδιασμού σε κράτος μέλος. Η επιλογή των πηγών ενεργειακού εφοδιασμού εμπίπτει στις αρμοδιότητες των κρατών μελών.

Επιπλέον, το Πρωτόκολλο του Κυότο δεν αποτελεί ακόμη νομικώς δεσμευτική συμφωνία και, ως εκ τούτου, δεν μπορεί να παραγάγει εντολή εφαρμογής διατάξεων.

Τα κράτη μέλη είναι εκείνα που αποφασίζουν τους τρόπους επίτευξης των στόχων μείωσης των εκπομπών που συμφωνήθηκαν σε πολιτικό επίπεδο. Υπό ορισμένες προϋποθέσεις, οι νέες μονάδες ηλεκτροπαραγωγής

ενδέχεται να συμβάλλουν στη μείωση των εκπομπών αερίων θερμοκηπίου. Αυτό ενδέχεται να συμβαίνει, π.χ. όταν νέες, αποδοτικές μονάδες ηλεκτροπαραγωγής που λειτουργούν με καύσιμα μικρότερης εντάσεως διοξειδίου του άνθρακα (CO2) - π.χ. φυσικό αέριο - αντικαθιστούν παλιές, μη αποδοτικές, μονάδες ηλεκτροπαραγωγής που χρησιμοποιούν άνθρακα, ο οποίος είναι σχετικάψηλής εντάσεως CO2 (αποτελέσματα αλλαγής καυσίμου). Σημειωτέον ότι βάσει της κοινοτικής νομοθεσίας της σχετικής με τις μεγάλες μονάδες καύσεως - η οποία τελείπό αναθεώρηση - οι μονάδες ηλεκτροπαραγωγής οφείλουν να ανταποκρίνονται στα πρότυπα όσον αφορά τις εκπομπές π.χ. θείου (SO2), οξειδίων του αζώτου (NOX).

Για την συνεχή παρακολούθηση του CO2 στην Κοινότητα, καθώς και άλλων εκπομπών αερίων θερμοκηπίου, εφαρμόζεται η απόφαση 1999/296/ΕΚ του Συμβουλίου της 26ης Απριλίου 1999 για την τροποποίηση της απόφασης 93/389/ΕΟΚ σχετικά με μηχανισμό παρακολούθησης του κοινοτικού CO2 και άλλων εκπομπών αερίων θερμοκηπίου(1).

Η απόφαση αυτήποχρεώνει τα κράτη μέλη ναποβάλλουν στην Επιτροπή ετήσια έκθεση σχετικά με τις οικείες εκπομπές αερίων θερμοκηπίου και τις πολιτικές και μέτρα που εφαρμόζουν, και να ζητούν από την Επιτροπή να αξιολογεί τα εν λόγω στοιχεία και να εκδίδει ετήσιες εκθέσεις προόδου με τα αποτελέσματα της εν λόγω διαδικασίας αξιολόγησης, με την τρέχουσα και αναμενόμενη πρόοδο των κρατών μελών.

Η Επιτροπή όχι μόνο διακηρύσσει την ανάγκη της λήψης αποφάσεων και της αποδοτικής εφαρμογής συμπληρωματικών πολιτικών και μέτρων εκ μέρους των κρατών μελών που θα επιτρέψουν στην Κοινότητα να επιτύχει τους συμφωνηθέντες στόχους περιορισμού των αερίων θερμοκηπίου, αλλά και άρχισε να επεξεργάζεται προτάσεις για νέες κοινές και συντονισμένες πολιτικές και μέτρα.

Το Ευρωπαϊκό Πρόγραμμα για την Αλλαγή του Κλίματος (ΕΠΑΚ) μόλις παρουσίασε την έκθεσή του η οποία είναι διαθέσιμη στην ιστοθέση http://www.europa.eu.int/comm/environment/climat/eccp.htm.

Η έκθεση αυτή θα συνοδευθεί, αργότερα αλλά εντός του τρέχοντος έτους, από ανακοίνωση στην οποία θα παρουσιάζονται οι συγκεκριμένες προτάσεις περαιτέρω κοινών και συντονισμένων πολιτικών και μέτρων κατά της αλλαγής του κλίματος.

(1) ΕΕ L 117 της 5.5.1999.